Case ID: 1176558
Sentence 49: Apellyasiya instansiyası məhkəməsi Mülki Məcəllənin 157-ci maddəsinin tələblərini nəzərə alaraq hesab etmişdir ki, “qanuni qüvvədə olan məhkəmə qərarları ilə armatur və şveller istehsalı üçün quraşdırılmış kombinə edilmiş yayma xəttinin (“D.E.M.” markalı mühərrik istisna olmaqla) iddiaçıya məxsus olduğu müəyyən edilərək, cavabdehin üzərinə həmin yayma xəttini qaytarmaq öhdəliyi qoyulduğundan iddiaçı həmin mübahisə üzrə yekun məhkəmə qərarı qəbul edildiyi 18.05.2016-cı il tarixdən (cavabdehin əmlaka sahibliyinin qanunsuz olduğunu bildiyi vaxtdan) iddia qaldırdığı 25.09.2017-ci il tarixədək, 1 il 3 ay üçün ona məxsus əmlakın qanunsuz olaraq saxlanılması nəticəsində vurulmuş zərərin cavabdehdən tutulmasını tələb etməyə haqlıdır.” Qeyd edilən mübahisə üzrə məhkəmə araşdırmaları getdiyi dövrdə yayma xəttinin hansı tərəfə məxsus olduğu mübahisəli məsələ olduğu üçün (“iddiaçı “X1’’ ASC-nin təsisçilərindən biri olduğunu, yayma xəttinin hissələrinin onun vəsaiti hesabına alındığını göstərmişdir) apellyasiya qaydasında işə baxan məhkəmə kollegiyası hesab etmişdir ki, cavabdehdən 18.05.2016-cı iltarixədək əmlakın qanunsuz saxlanılması nəticəsində iddiaçıya vurulmuş zərərin tutulmasına dair hissədə iddia rədd edilməlidir.